

**REPUBLICA MOLDOVA  CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), [consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 3/16**

din 25 mai 2017

**„Cu privire la transmiterea unor spații din imobilul situat pe str. Ștefan cel Mare nr. 5,**

**Centrului Național de Asistență Medicală Urgență Prespitalicească”**

Examinând demersul Centrului Național de Asistență Medicală Urgență Prespitalicească (CNAMUP) nr. 01-4/01-628 din 10.05.17, privind transmiterea în proprietate a 11 birouri şi un coridor cu S. totală de 212 m2 conform prevederilor Hotărârii Guvernului nr. 351 din 23.03.2005 cu privire la aprobarea listelor bunurilor imobile proprietate publică a statului şi transmiterea unor bunuri imobile *(Anexa nr. 17)*, precum și transmiterea în comodat a 2 cu birouri S - 34,8 și subsol cu S- 29,1 necesare pentru extinderea CNAMUP, pe perioada activității instituției, în conformitate cu prevederile art. 65 al. (2) din Legea nr. 317 din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, în conformitate cu art. 859 – 866 Cod civil al Republicii Moldova, art. 6 lit. (e1) al Legii nr. 411 din 28.03.1995 ocrotirii sănătății, având în vedere avizul pozitiv al comisiei consultative pe probleme economie, buget și finanțe, în temeiul art. 43 al. (1) lit. (c și d), 46, 77 al. (2) al Legii nr.436-XVI din 28.12.2006 privind administraţia publică locală,Consiliul raional,

**DECIDE:**

1. Se aprobă transmiterea în proprietatea IMSP Centrului Național de Asistență Medicală Urgență Prespitalicească (CNAMUP) a 11 birouri şi un coridor cu S. totală de 212 m2 din imobilul situat pe str. Ștefan cel Mare nr. 5 nr. cadastral **8901217073**.

2. Se aprobă transmiterea în comodat IMSP Centrului Național de Asistență Medicală Urgență Prespitalicească (CNAMUP) 2 birouri cu S - 34,8 și subsol cu S- 29,1 din imobilul situat pe str. Ștefan cel Mare nr. 5 nr. cadastral **8901217073**, pentru extinderea CNAMUP.

3. Se abrogă sintagma „aripii drepte a primului etaj din edificiul Centrului Medicilor de Familie Teleneşti cu suprafaţa totală de292 m2 şi terenului aferent de 987 m2 .” din pct. 1 a deciziei Consiliului raional nr. 3/3 din 15 august 2007 „Cu privire la transmiterea transmiterea unui patrimoniu de la balanța Consiliului raional la balanța IMSP Stația zonală Asistență Medicală Urgență „Centru”

4. Se împuternicește Președintele raionului, D-na Diana Manoli cu dreptul de a delega membrii în comisia de primire predare a bunurilor nominalizate şi de a semna contractul de comodat.

5. Primirea – predarea bunului menționat la pct. 1 şi 2 se va efectua în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015.

6. Controlul executării prezentei decizii se pune în sarcina Președintelui raionului, D-na Diana Manoli.

7. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

**Preşedintele şedinţei Valentin Vetrilă**

**Secretarul Consiliului raional Sergiu Lazăr**